open-index/open-wikipedia-markdown huggingface dataset:
לוק רוסקל

**לוק רוסקל** (באנגלית: **Luke Roskell**; נולד ב-4 בפברואר 1997) הוא שחקן אנגלי. הוא מוכר מהופעתו בתפקיד שון ספנסר באופרת הסבון "אמרדייל", ובתפקיד פפר שארו בסדרת הדרמה "ג'יימסטאון".

## ביוגרפיה
רוסקל נולד בעיר נוסלי שבמרזיסייד, וגדל בגרפנהול וורניגטון בצ'שייר. הוא למד בבית הספר בלומפילדס ג'וניור, ובית הספר התיכון ברידג'ווטר. הוא הילד השני במשפחה בת ארבעה ילדים.

ב-2007 שיחק רוסקל לראשונה בטלוויזיה במיני-סדרה "Mobile" של רשת ITV. ב-2008 הופיע בסדרה "The Revenge Files of Alistair Fury" ששודרה בערוץ BBC One ובערוץ CBBC Channel. הוא גילם את הדמות של אהרון פרייס, חברו של הדמות הראשית אליסטר פיורי (בגילומו של ג'ונתן מייסון). ב-2010 שיחק רוסקל בתיאטרון במחזמר "Her Benny" עיבוד לרומן מהתקופה הוויקטוריאנית באותו שם מאת סיילאס הוקינג, אודות ילדי רחוב בליברפול. רוסקל שיחק בתפקיד פרקס, אחד מילדי הרחוב, בהצגה שהועלתה בתיאטרון רויאל בסנט הלנס.

בין 2011 ל-2014 הופיע רוסקל בתפקיד שון ספנסר באופרת הסבון הוותיקה "אמרדייל", והשתתף ב-264 פרקים. אחרי שעזב את הסדרה, חזר להופיע בתיאטרון וגילם את קארל ג'קסון, התפקיד הרשי במחזה "Britannia Waves The Rules". המחזה הוצג בסיבוב הופעות של תיאטרון רויאל אקסצ'נג' בצפון-מערב אנגליה.

ב-2016 גילם רוסקל את דן בעונה הראשונה של סדרת הדרמה "סוג א'". אחר כך לוהק לסדרת הדרמה ההיסטורית "ג'יימסטאון" לתפקיד פפר שארו, הצעיר מבין שלושת האחים שהיו מבין המתיישבים הראשונים בג'יימסטאון בתחילת המאה ה-17.

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1997
פוקויאמה (עיר)

**פוקויאמה** (ביפנית: **福山市**) היא עיר שנמצאת במחוז הירושימה, יפן.

## גאוגרפיה
העיר ממוקמת כ-592 ק"מ מבירת יפן, טוקיו, וכ-85 ק"מ מבירת המחוז הירושימה, הירושימה.

## אקלים
הטמפרטורה הממוצעת היא 15 מעלות צלזיוס. החודש הכי חם הוא יולי (24 מעלות צלזיוס). החודש הכי קר הוא פברואר (5 מעלות צלזיוס). כמות המשקעים הממוצעת היא 2,021 מילימטרים בשנה. חודש יוני הוא החודש שיש בו הכי הרבה גשם (335 מ"מ גשם), וחודש ינואר הוא החודש שיש בו הכי פחות גשם (45 מ"מ גשם).

## ערים תאומות
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:מחוז הירושימה: ערים
קטגוריה:יישובים שהוקמו ב-1966
ארנה קוליני

**ארנה קוליני** (בהונגרית: **Kulinyi Ernő**; סגד, 18 ביוני 1893 – ברוק אן דר לייטה , 2 בפברואר 1945) היה עיתונאי יהודי-הונגרי, מבקר ספרות וכותב לבריות שנספה בשואה. כיהודי הוא גורש מבודפשט ב-23 באוקטובר 1944 ומת במחנה מעצר/עבודה באוסטריה על הגבול ההונגרי.

## ביוגרפיה
ארנה קוליני נולד במשפחה יהודית כבנם של יוז'ף קוליני (1860–1930) ואדל קניגשטיין (1863–1943). סבו וסבתו מצד אביו היו ברנאט קוליני ואסתר לפלר, סבו וסבתו מצד אמו היו איזק קניגשטיין וצציליה מוסקוביץ'. הוא למד משפטים בבודפשט ובתום לימודיו הפך לעיתונאי. הוא כתב ביקורות תיאטרון ומוזיקה וכן כתב סיפורים קצרים. בשנת 1912 עבד ב"יומן סגד" (Szegedi Napló), בשנת 1913 בפשטי נפלו (היומן של פשט) וכן בכתב העת "בימה ההונגרית" (Magyar Színpad), לאחר מכן היה ראש דסק התיאטרון ב"עיתון של בודפשט" (Budapesti Hírlap (napilap, 1881–1938)). משנת 1921 עבד תקופה קצרה כעורך העיתון בפועל. ב-9 בנובמבר 1930, בסקשפהרוואר, התחתן עם רוז'ה, בתם של איגנץ קובאץ' וצציליה פרויד. הם התגרשו בשנת 1932. הוא נישא בשנית באותה שנה. אשתו השנייה הייתה תרזה ובר. הוא התגרש גם ממנה. ב-6 ביוני 1936 הוא נישא בשלישית בפרנצווארוש, רובע 9 של בודפשט. אשתו השלישית הייתה אנה מגדולנה מנדק. משנת 1941 הוא היה עמית ב"עיתון השעה שמונה". הוא נפטר כאמור במחנה מעצר/עבודה כמעט בסוף מלחמת העולם השנייה. הוא כתב ותרגם יותר מ-40 ליבריות אופרטה. הוא תמליל את השיר "את יפה, את יפה הונגריה" שאת המוזיקה שלו כתב ז'יגמונד וינצה. (הוצג במקור באופרטה "הכלה של המבורג").

## דרמות
* הכלת של המבורג (1922);
* יריד התינוקות (1922);
* אסופית (1929);
* המזל של מיהאי צ'ודה (1926);
* טלה זהוב שיער (עם פרנץ מורה, 1929).

## ברדיו הונגרי
* אגון קמני – ארנה קוליני: "העוגבים של שנברון" שהיה המחזמר הראשון ששודר ברדיו ההונגרי (1937)

## תרגומיו
* אמריך קלמן: הכלה ההולנדית (1921);
* רייכוויין: שייקח אותך השטן (1922);
* ג'סל: העלמה הבלשית (1922);
* פרנץ להאר: המעיל הצהוב (1932);
* פרנץ להאר: פגניני (1926);
* אמריך קלמן: נסיכת הקרקס (1926).

## לקריאה נוספת
* לקסיקון ביוגרפי הונגרי

## הערות שוליים

קטגוריה:יהודים בשואה: הונגריה
קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:נספי השואה
קטגוריה:נספים במחנות ריכוז והשמדה
קטגוריה:סגד: אישים
קטגוריה:הונגרים שנולדו ב-1893
קטגוריה:הונגרים שנפטרו ב-1945
מיושי

**מיושי** (ביפנית: **三次市**) היא עיר שנמצאת במחוז הירושימה, יפן.

## גאוגרפיה
העיר ממוקמת כ-630 ק"מ מבירת יפן, טוקיו, וכ-59 ק"מ מבירת המחוז הירושימה, הירושימה.

## אקלים
הטמפרטורה הממוצעת היא 12 מעלות צלזיוס. החודש הכי חם הוא יולי (22 מעלות צלזיוס). החודש הכי קר הוא ינואר (0 מעלות צלזיוס). כמות המשקעים הממוצעת היא 1,752 מילימטרים בשנה. חודש יולי הוא החודש הגשום ביותר (253 מ"מ גשם), וחודש ינואר הוא החודש היבש ביותר (66 מ"מ גשם).

## קישורים חיצוניים

* 

## הערות שוליים

קטגוריה:מחוז הירושימה: ערים
קטגוריה:יישובים שהוקמו ב-2004
In My Room

**In My Room** הוא אלבום הבכורה של המוזיקאי האנגלי ג'ייקוב קולייר. האלבום יצא לאור ב-1 ביולי 2016, על ידי חברות התקליטים ממברן אינטרנשיונל, מאסט האב ג'אז וקווסט רקורדס. האלבום הוא אוסף של יצירות וגרסות כיסוי מקוריים, כולל גרסת כיסוי של "In My Room" של הביץ' בויז. בפברואר 2017, שניים משירי האלבום זכו בפרסי גראמי: גרסת הכיסוי ל-"You and I" של סטיבי וונדר זכתה בקטגוריית "העיבוד, האינסטרומנטל או האקפלה הטובים ביותר" וגרסת הכיסוי ל-"Meet the Flintstones" (בשם "Flintstones"), שיר הנושא מסדרת הטלוויזיה משפחת קדמוני, זכתה בקטגוריית "העיבוד, האינסטרומנטל והקולות הטובים ביותר". על אלבום זה, קולייר זכה בפרס Jazz FM  ל"יוזמה הדיגיטלית של השנה". האלבום הגיע בשיאו למקום הראשון במצעד אלבומי הג'אז העכשוויים של הבילבורד.

קולייר החל לעבוד על האלבום בסוף 2015, לאחר שהופיע עם להקת WDR Big Band בקונצרט בקלן, גרמניה. הוא עיבד, הקליט והפיק את האלבום לגמרי לבדו, וניגן בכל כלי שנשמע באלבום. כחלק מיצירת האלבום, הוא יצר כלי חדש בשם "הרמוניזר", סינתיסייזר המדגים את קולו של אמן בזמן אמת, כך שהאמן יוכל לשיר הרמוניות בשידור חי. מתוך אחד עשר השירים באלבום הוא כתב שמונה. האלבום נוצר בתקופה של שלושה חודשים בחדר המוזיקה בבית משפחתו בלונדון, אנגליה, ומכאן שם האלבום, In My Room. עטיפת האלבום היא תמונה של חדר המוזיקה המשפחתי, עם כמה מהכלים המשמשים באלבום. לאחר צאת האלבום, יצא קולייר לסיבוב הופעות עולמי, שכלל נגינה בפסטיבל הג'אז במונטרה בשנת 2016.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2016
קטגוריה:אלבומי ג'ייקוב קולייר
Djesse Vol. 2

**Djesse Vol. 2** הוא האלבום השני בסדרת האלבומים *Djesse* של המוזיקאי האנגלי ג'ייקוב קולייר. האלבום יצא לאור ב-19 ביולי 2019, על ידי חברות התקליטים הג'נגה רקורדס, דקה וגפן רקורדס. *Djesse* הוא אוסף מתוכנן של ארבעה אלבומים שהוכרז ב-29 באוקטובר 2018, כל אחד מהאלבומים מתאר חלק אחר של היום.

הסינגל הראשון מתוך האלבום, "Make Me Cry", יצא לאור ב-12 באפריל 2019. וידאו קליפ של 360° לסינגל פורסם ב-16 באפריל. ב-26 באפריל יצא הסינגל השני מהאלבום, גרסת כיסוי לשיר "Here Comes the Sun" של הביטלס, שהופקה בשיתוף פעולה עם דודי קלארק. קולייר וקלארק ביימו והקליטו בעצמם את הקליפ הנלווה לסינגל.

גרסת הכיסוי לשיר "Moon River" זכתה בפרס גראמי ל"עיבוד הטוב ביותר, אינסטרומנטלי או א-קאפלה" בטקס פרסי גראמי ה-62.

## רשימת רצועות

## קישורים חיצוניים

## הערות שוליים

קטגוריה:אלבומי ג'ייקוב קולייר
קטגוריה:אלבומי פולק רוק
Djesse Vol. 1

**Djesse Vol. 1** הוא האלבום הראשון בסדרת האלבומים *Djesse* של המוזיקאי האנגלי ג'ייקוב קולייר. באלבום משתתפת גם תזמורת מטרופול . האלבום יצא לאור ב-7 בדצמבר 2018, על ידי חברות התקליטים הג'נגה רקורדס, דקה וגפן רקורדס. *Djesse* הוא אוסף מתוכנן של ארבעה חלקים אשר הוכרז ב-29 באוקטובר 2018. כל אלבום באוסף מייצג חלק אחר של היום, כאשר האלבום הראשון מתאר את השחר.

השירים באלבום זה מציגים סגנונות רבים. הרצועה השלישית, "With the Love in My Heart", יצאה לאור ב-2 בנובמבר 2018 כסינגל לקראת צאת האלבום. שני סינגלים נוספים, "Ocean Wide, Canyon Deep" ו-"All Night Long", יצאו לאור ב-29 בנובמבר. האלבום מציג הופעות אורח של Voces8, לאורה מוולה, חמיד אל קסרי, טייק 6 ואימו של קולייר, סוזי קולייר. תזמורת מטרופול מופיעה בכל רצועה באלבום בפרט ל-"Home Is". קולייר הפיק, עיבד ותזמר את המוזיקה של האלבום בעצמו.

האלבום הגיע למקום הראשון במצעד אלבומי הג'אז העכשוויים של הבילבורד. הרצועה "All Night Long" זכתה בפרס גראמי, בקטגוריית "העיבוד, האינסטרומנטל והקולות הטובים ביותר" בטקס פרסי גראמי ה-62.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ג'ייקוב קולייר
Djesse Vol. 3

***Djesse Vol. 3*** הוא האלבום השלישי בסדרת האלבומים *Djesse* ואלבומו הרביעי של המוזיקאי האנגלי ג'ייקוב קולייר. האלבום יצא לאור ב-14 באוגוסט 2020, על ידי חברת התקליטים הג'נגה רקורדס. *Djesse* הוא אוסף של ארבעה אלבומים שהוכרז ב-29 באוקטובר 2018, כל אלבום באוסף מייצג חלק אחר ביום.

בטקס פרסי גראמי ה-63, האלבום קיבל מועמדות לקטגוריית "אלבום השנה"; השיר "All I Need" קיבל מועמדות לקטגוריית "ביצוע ה-R&B הטוב ביותר"; והשיר "We Won't Hold You" קיבל מועמדות לקטגוריית "העיבוד הטוב ביותר, אינסטורמנטל וקולות".

## רשימת רצועות

## קישורים חיצוניים

## הערות שוליים

קטגוריה:אלבומי ג'ייקוב קולייר
פורשה 911 GT2 RS

**פורשה 911 GT2 RS** (באנגלית: **Porsche GT2 911**) היא מכונית ספורט בתצורת קופה, המיוצרת על ידי יצרנית הרכב הגרמנית פורשה משנת 1993. היא מבוססת על פורשה 911, אך כוללת שדרוגים רבים, כולל שדרוגי מנוע ובלמים גדולים יותר. ה-GT2 קלה משמעותית מה-911 בשל השימוש בהנעה אחורית. זאת המכונית היקרה ביותר בדגמי פורשה 911.

## מכוניות כביש
### דור 993
ממוזער| פורשה 991 דור 993 מבט אחורי

ה-911 GT2 הוצגה בשנת 1995 עם מנוע טורבו שסיפק כ-430 כ"ס. בסך הכל הופקו 172 יחידות. היא מאיצה מ-0 ל-100 בתוך 3.9 שניות ומהירותה המרבית היא 296 קמ"ש.

### דור 993 GT2
ה-993 GT2 נבנתה על מנת לעמוד בדרישות למרוצי ה-GT. המנוע סיפק כ-424 כ"ס, בשנת 1998 הוא שודרג ל-450 כ"ס.

### דור 996
ממוזער| פורשה 991 דור 996 מבט אחורי
בשנת 1999 הוחלפה ה-993 בדגם 996. בניגוד לקודמתה היא הציגה מנוע כפול-טורבו בנפח  ה-GT2 מאיצה מ-0 ל-100 קמ"ש בתוך 3.6 שניות ומהירותה המרבית היא 328 קמ"ש.

### דור 997 GT2
ה-997 GT2 יוצרה בשנת 2007.

#### GT2 RS
ממוזער| פורשה GT2 RS מבט קדמי
הוצגה ב-4 במאי 2010 בלייפציג. המנוע ייצר הספק מרבי של 620 כ"ס והאצה מ-0 ל-100 בתוך 3.5 שניות ומהירות מרבית של .

### 991 GT2 RS
991 GT2 RS הוצגה בתחילה בתדרוך ה-E3 יחד עם ההכרזה על משחק הווידאו פורזה מוטור ספורט 7*,* שם הוא נחשף כמכונית הרקע וכן נכלל כרכב שניתן לשחק בו.ממוזער|פורשה 991 GT2 RSהמכונית הושקה רשמית על ידי פורשה בפסטיבל המהירות של גודווד בשנת 2017 יחד עם הצגת הפורשה 911 טורבו S. ה-991 GT2 RS מופעלת על ידי מנוע שטוח 6 טורבו עם הספק מרבי של 700 כ"ס ב־7,000 סל"ד, מה שהופך אותה למכונית הייצור החזקה ביותר של הפורשה 911 שנבנתה אי פעם. היא מאיצה בין 0 ל-100 בתוך 2.7 שניות, ומהירות השיא שלה היא 340 קמ"ש.

#### GT2 RS Clubsport
ממוזער|פורשה GT2 RS Clubsport מבט קדמי
הוצגה בתערוכת הרכב ב-2018. אלמנטים חדשים מגבירים את הכוח המכונית ואילו הסרת רכיבים שאינם חיוניים מוריד את המשקל עוד יותר. שינויים חיצוניים בולטים כוללים כנף אחורית גדולה יותר המכוונת לספורט מוטורי עשויה סיבי פחמן המשותפת עם ה-GT3 R, אורות LED וגג סיבי פחמן. המכונית שוקלת 1,390 ק"ג.

המנוע ותיבת ההילוכים נותרים זהים ל-GT2 RS ואילו מאפייני בטיחות חדשים כוללים מערכת ניהול יציבות PSM ומערכת ABS, שניהם נשלטים ידנית. ה-GT2 RS Clubsport מגיעה עם גלגלים בגודל 18 אינץ'.

## מרוצים
ממוזער| פורשה 993 GT2 בדונינגטון בשנת 1997.
פורשה GT2 מגיעה משורה ארוכה של פורשה 911 טורבו בספורט מוטורי בינלאומי.

### GT2 993
המנוע שלה מספק כ-.

במקביל, פורשה פיתחה גם את הפורשה **GT2 Evo**, שיועד להתחרות במירוץ ה-GT1. הספק המנוע עלה ל- באמצעות מגדשי טורבו גדולים יותר. משקל המכונית הוא .

## ראו גם
* פורשה 991
* פורשה 911 GT3

## קישורים חיצוניים

* פורשה 911 GT2 באתר פורשה
* פורשה 911 GT2 שנת 1995 באתר פורשה
* פורשה 911 GT2 Evo שנת 1995 באתר פורשה

קטגוריה:מכוניות ספורט
קטגוריה:מכוניות מנוע אחורי
קטגוריה:דגמי מכוניות שהושקו ב-1993
קטגוריה:כלי רכב גרמניים
GT RS 911
Everyday Life

**Everyday Life** הוא אלבום האולפן השמני של להקת הרוק הבריטית קולדפליי. האלבום יצא לאור ב-22 בנובמבר 2019, על ידי חברת התקליטים פרלופון בבריטניה, ועל ידי חברת התקליטים אטלנטיק רקורדס בארצות הברית. האלבום הוא אלבום כפול, עם חלק אחד בשם *Sunrise*, וחלק נוסף בשם *Sunset* (בדומה לאלבום X&Y, שפוצל לחלק בשם "X" וחלק בשם "Y").

האלבום הגיע למקום הראשון במצעד האלבומים הבריטי, ובכך הפך לאלבומה השמיני של הלהקה שהגיע למקום הראשון במצעד. במצעד הבילבורד 200, הגיע האלבום בשיאו למקום השביעי. בטקס פרסי גראמי ה-63, האלבום קיבל מועמדויות לקטגוריות "אלבום השנה" ו"עטיפת האלבום הטובה ביותר".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קולדפליי
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב בממלכה המאוחדת
קטגוריה:אלבומי חברת פרלופון
Women in Music Pt. III

***Women in Music Pt. III*** (בעברית: "**נשים במוזיקה חלק שלוש**") הוא אלבום האולפן השלישי של הלהקה האמריקאית חיים. האלבום יצא לאור ב-26 ביוני 2020 על ידי חברת התקליטים קולומביה רקורדס בארצות הברית, ועל ידי חברת התקליטים פולידור רקורדס ברחבי העולם. במקור, האלבום היה אמור לצאת לאור ב-24 באפריל 2020, אך נדחה בעקבות מגפת הקורונה וה"אופי המשתנה של המדינות וההסגרים ברחבי העולם". האלבום הופק על ידי דניאל חיים, רוסטם בטמנליג' ואריאל רכטשייד, ונתמך על ידי הסינגלים "Summer Girl", "Now I'm in It" ו-"Hallelujah". השיר "The Steps" פורסם לצד ההזמנה המוקדמת של האלבום.

לפני שהוכרז רשמית, נבחר האלבום לאחד האלבומים המצופים ביותר לשנת 2020 על ידי מספר מגזינים, כגון פיצ'פורק ו-Vulture.com. בנוסף, האלבום קיבל מועמדות לקטגוריית "אלבום השנה" בטקס פרסי גראמי ה-63, תוך שהשיר "The Steps" הועמד לקטגוריית "ביצוע הרוק הטוב ביותר".

בפברואר 2021, יצאה מהדורה מחודשת האלבום, מתוכה יצא הסינגל "Gasoline", ביחד עם הזמרת-יוצרת האמריקאית טיילור סוויפט.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי רוסטאם באטמנגליג'
קטגוריה:אלבומי רוק קל
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב בממלכה המאוחדת
קטגוריה:אלבומי חברת קולומביה רקורדס
¿Qué Creías?

"" (בעברית: "**מה חשבת?**") הוא שיר של הזמרת-יוצרת האמריקאית סלינה, שנלקח מאלבום האולפן השלישי שלה,  (1992). הוא נכתב על ידי פיט אסטודילו וא.ב. קינטנייה; היצירה הייתה תוצאה של אתגר שהציע קינטנייה לאסטודילו – ליצור שיר לפני שהגיעו ללאס וגאס מקליפורניה. אסטודילו שאב השראה מיצירותיו של הזמר המקסיקני חואן גבריאל. זהו שיר לפיד והמילים שלו מבהירות את עמדתה הבלתי גמישה של סלינה לגבי סירובה למחול לבן זוג בוגד. היא פונה ישירות למאהבה לשעבר שלקח אותה כמובן מאליו, ומיידעת אותו על יכולתה להתקיים בלעדיו. המבקרים העריכו את טווח הקול הרגשי של סלינה ואת הביטוי הפואטי שלה עם רמיזות פמיניסטיות.

"" הגיע למקום הארבעה-עשר במצעד השירים הלטיניים של בילבורד, וקיבל את תואר הזהב הלטיני על ידי איגוד תעשיית ההקלטות האמריקאי (RIAA). במהלך ההופעות החיות של סלינה לשיר, היא בחרה לעיתים קרובות במתנדב (גבר) לגלם את אהובה לשעבר על הבמה, מה שמאפשר לה לבטא את זעמה כבת הזוג שנפגעה. הדבר הומחז על ידי כריסטיאן סראטוס בדרמה בת שני חלקים של נטפליקס, "סלינה: הסדרה" (2020). אלישיה ויאריאל ביצעה את השיר במהלך .

## מיקומי שיא

## נתוני מכירות

## הערות שוליים

קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי פיט אסטודילו
קטגוריה:שירים שהופקו על ידי א.ב. קינטנייה
קטגוריה:שירים על בגידה: זוגיות
קטגוריה:בלדות משנות ה-1990
קטגוריה:סינגלים בהוצאת EMI לטין
ג'ייפי סאקס

**ג'ונתן פרסי סטארקר סאקס** (באנגלית: **Jonathan Percy Starker Saxe**; נולד ב-23 במרץ 1993), הידוע בשם הבמה **ג'ייפי סאקס** (**JP Saxe**), הוא מוזיקאי וזמר-יוצר קנדי. ידוע בעקבות שיתוף הפעולה שלו עם הזמרת האמריקאית ג'וליה מייקלס, "If the World Was Ending", שיצא לאור ב-17 באוקטובר 2019.

## קריירה
בין אפריל 2017 למרץ 2018 הוציא ג'ייפי סאקס את הסינגלים "Changed", "Anybody Else" ו-"The Few Things". בנובמבר 2018 הוא הוציא את "" כסינגל הראשון מתוך מיני-אלבום הבכורה שלו. ב-8 בנובמבר, הוציא את מיני-אלבום הבכורה שלו, *Both Can Be True: Part 1*.

בין יוני לאוגוסט 2019, הוציא סאקס את הסינגלים "Same Room" ו-"Women Who Look Like You". באוקטובר, הוציא את השיר "If the World Was Ending", כסינגל המוביל מתוך המיני-אלבום השני שלו. בפברואר 2020, הוציא את הסינגל השני מתוך המיני-אלבום, "Sad Corny Fuck". ב-7 בפברואר, הוציא את המיני-אלבום, שנקרא *Hold It Together*. האלבום הגיע בשיאו למקום ה-53 במצעד האלבומים הקנדי. באפריל 2020, ג'ייפי סאקס וג'וליה מייקלס הוציאו מחדש את "If the World Was Ending" יחד עם אמנים נוספים, בהם סם סמית', , אלסיה קארה, נייל הורן, קית' אורבן ופיניאס או'קונל, שהפיק את השיר. כל אמן צילם את חלקו בטלפון שלו מביתו תוך בידוד עצמי. כל ההכנסות מהשיר נתרמו לארגון רופאים ללא גבולות. הקליפ מסתיים בהודעה מיוחדת של רופא על ההשפעה של מגפת הקורונה על מדינות בהן מוצבים רבים מהרופאים. בהצהרה אמרו סאקס ומייקלס, "אנו כה אסירי תודה על העבודה המדהימה שנעשתה על ידי אנשי החזית במהלך המגפה העולמית הזו. בתקופה שלעיתים יכולה להרגיש כאילו 'העולם מסתיים', אנו מודים לכל עובדי הבריאות, המגיבים הראשונים והעובדים החיוניים שעוזרים לכל כך הרבה אנשים במצוקה. אנא הישארו בבית, הישארו בטוחים".

שירו של סאקס, "Same Room", הועמד לפרס הפזמונאות של SOCAN  לשנת 2020. בשנת 2021, הוציא עם מארן מוריס את "Line by Line".

## דיסקוגרפיה
### מיני-אלבומים
* 2018: *Both Can Be True: Part 1*
* 2020: *Hold It Together*

## קישורים חיצוניים

* 

## הערות שוליים

קטגוריה:זמרי פופ קנדים
קטגוריה:זוכי פרס ג'ונו
קטגוריה:קנדים שנולדו ב-1994
אינגריד אנדרס

**אינגריד אליזבט אנדרס** (באנגלית: **Ingrid Elizabeth Andress**; נולדה ב-21 בספטמבר 1991) היא זמרת קאנטרי אמריקאית מקולורדו. סינגל הבכורה שלה, "More Hearts Than Mine" הגיע היישר אל המקום ה-59 במצעד הקאנטרי איירפליי של הבילבורד ב-1 ביולי 2019. במרץ 2020 הוציאה את אלבום הבכורה שלה, *Lady Like*.

## ביוגרפיה
אנדרס נולדה בסאות'פילד, מישיגן, וגדלה בהיילנדס ראנץ', קולורדו. בילדותה למדה לנגן בפסנתר ותופים, תוך שהשתתפה בתחרויות מקהלות בתיכון רוק קניון. אנדרס למדה כתיבה וביצוע במכללת ברקלי למוזיקה.

היא הקימה להקת א-קפלה בשם Pitch Slapped, שהופיעה בריאליטי השירה של NBC, "The Sing-Off". אחת מלהקותיה האחרות, Delilah, הופיעה גם כן בתוכנית והגיעה למקום השישי. לאחר שעזבה את התוכנית, סיימה אנדרס את התואר שלה ועברה חונכות עם כותבת שירי הפופ קארה דיוגוארדי . לאחר מכן עברה לנאשוויל, טנסי, שם החלה לכתוב שירים לאמנים כגון סם האנט , אלישה קיז וצ'ארלי XCX.

באמצע 2018, חתמה אנדרס בחברת התקליטים וורנר נאשוויל . בשנת 2019, הוציאה את סינגל הבכורה שלה, "More Hearts Than Mine". השיר הופיע במצעד שירי הקאנטרי ומצעד הקאנטרי איירפליי של הבילבורד. אנדרס הזכירה את פיית' היל ודיקסי צ'יקס כהשפעותיה המוזיקליות, וציינה כי היא תמיד רוצה לכתוב את השירים של עצמה, אלא אם כן היא מוצאת שיר יוצא דופן שנכתב על ידי מישהו אחר. ב-27 במרץ 2020, הוציאה את אלבום הבכורה שלה, *Lady Like*, באמצעות חברת התקליטים וורנר נאשוויל. בעקבות האלבום וסינגל הבכורה שלה, הגיעה אנדרס למקום הראשון במצעד האמנים המתעוררים של הבילבורד באפריל 2020. ב-2 באוקטובר, הוציאה אנדרס את מהדורת הדלוקס של האלבום.

בנובמבר 2020, הוכרז כי אנדרס קיבלה מועמדות לפרס גראמי, בקטגוריית "תגלית השנה", בטקס פרסי גראמי ה-63. נוסף על כך, סינגל הבכורה שלה "More Hearts Than Mine" קיבל מועמדות לקטגוריית "שיר הקאנטרי הטוב ביותר", ואלבום הבכורה שלה *Lady Like* קיבל מועמדות לקטגוריית "אלבום הקאנטרי הטוב ביותר".

ביולי 2024, אנדרס שרה את המנון ארצות הברית במהלך משחק בייסבול וזכתה ללעג נרחב באינטרנט ובקרב הצופים. ההופעה שלה זכתה לביקורת על האיכות הירודה שלה, כשהשחקנים על המגרש הגיבו בצורה גלויה. בהצהרה שפורסמה בחשבון האינסטגרם שלה, אנדרס הודתה שהיא הייתה שיכורה במהלך ההופעה והתנצלה על ההופעה שלה, שהיא תיארה כלא מייצגת את היכולות האמיתיות שלה. היא הודיעה על החלטתה להיכנס למתקן גמילה.

## דיסקוגרפיה
### אלבומי אולפן
* 2020: *Lady Like*

### מיני-אלבומים
* 2019: *The Rosebank Acoustic Sessions*
* 2020: *[[Spotify Singles]]*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות קאנטרי
קטגוריה:זמרות-יוצרות אמריקאיות
קטגוריה:אמני וורנר רקורדס
קטגוריה:בוגרי מכללת ברקלי למוזיקה
קטגוריה:פורבס 30Under30
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
La Carcacha

"**La Carcacha**" (בעברית: "**המסיבה**") הוא שיר של הזמרת-יוצרת האמריקאית סלינה, שיצא כסינגל השני מתוך אלבומה השלישי באפריל 1992 בהוצאת EMI לטין. הווידאו קליפ לשיר צולם במונטריי שבמקסיקו כחודש לאחר צאת השיר וזו היא הייתה הפעם הראשונה בה הזמרת צילמה קליפ.

שיר זה זיכה אותה בפרס ה-BMI הלטיני הראשון שלה.

## הצלחה מסחרית
בזמן יציאתו, "La Carcacha" לא זכה להצלחה אך במהלך השנים 2011–2015 השיר הופיע במצעדי המכירות הלטינים הדיגיטליים של ארצות הברית ובמצעד השירים הדיגיטליים המקסיקניים האזוריים ואף הגיע למעמד פלטינה לטינית משולשת בארצות הברית – כ-180,000 עותקים נמכרו ממנו במדינה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי ריקי ולה
קטגוריה:שירים שהופקו על ידי א.ב. קינטנייה
קטגוריה:שירים על מסיבות
קטגוריה:סינגלים בהוצאת EMI לטין
אנה מריה הינל

**אנה מריה הינל** (בפולנית: **Anna Maria Hinel**; 31 בינואר 1924, ורשה – 19 במרץ 1943, אושוויץ-בירקנאו) הייתה חברת תנועת הצופים פולנייה, פעילה בתנועת ההתנגדות הפולנית במלחמת העולם השנייה ומחברת יומן בזמן הכיבוש הנאצי.

## ראשית חיים
אנה מריה הינל נולדה ב-31 בינואר 1924 בוורשה שבפולין. היא הייתה ילדתם היחידה של ידוויגה ושל ואווז'ינייץ הינל. הינל הייתה תלמידת בית הספר ע"ש ידוויגה, מלכת פולין, בוורשה, בפולין. היא סיימה את הלימודים בפרוץ מלחמת העולם השנייה. במהלך המלחמה המשיכה בהשכלתה במסגרת הוראה בחשאי על ידי מורים מבית ספרה לשעבר. יחד עם מוריה וחבריה לבית הספר היא הייתה פעילה בארמייה קריובה.

## מעצר, גירוש ומוות
כתוצאה מחקירה של הנאצים היא נעצרה יחד עם חבריה ושני מורים בליל 28–29 באפריל 1942 בדירתה ברחוב פלוריאנסקה בוורשה.

היא נכלאה בכלא פביאק הגרמני במחלקת הנשים שנקרא "כלא סרביה בוורשה". היא נחקרה במטה הגסטפו בוורשה. במשך כמה חודשים כל הקבוצה הייתה נתונה לחקירות אכזריות. הינל לא הסגירה את חבריה לתנועת ההתנגדות, בדיוק כמו חבריה. שני מוריה מתו בכלא פביאק. ב-13 בנובמבר 1942 היא גורשה עם חברותיה לאושוויץ. אנה מריה הינל קיבלה את המספר 24447 כשהגיעה למחנה. היא כתבה את מכתבה האחרון להוריה מבלוק 23 במחנה אושוויץ-בירקנאו. היא מתה ב-19 במרץ 1943, בת 19 במותה.

## יומן שכתבה
שנים רבות לאחר מות בתו מצא אביה מתחת לרצפה בדירה ברחוב פלוריאנסקה את יומנה, שנכתב מ-30 בספטמבר 1939 עד 5 באוגוסט 1940. ממרץ 2013. היומן נמצא באוסף מוזיאון אושוויץ בירקנאו.

## בתרבות
הסופר סטניסלב מאייבסקי כתב ספר המבוסס על יומנה של אנה מריה הינל, שכותרתו "אנה מריה".  סרט של הבמאית לודמילה ניידבלסקה המבוסס על היומן  יצא בשנת 1981 בשם "תלמידת בית הספר".

## הנצחה
בבניין בו התגוררה ונעצרה אנה מריה הינל, ושבו נמצא יומנה, ברחוב פלוריאנסקה 8 בוורשה, הוצב לוח זיכרון שהוקדש לה.

## קישורים חיצוניים

## הערות שוליים

קטגוריה:כותבות זיכרונות
קטגוריה:ורשה: סופרים
קטגוריה:אסירים במחנה הריכוז אושוויץ
קטגוריה:נספים במחנה ההשמדה אושוויץ
קטגוריה:כותבות יומן
קטגוריה:ילדים במלחמת העולם השנייה
קטגוריה:ילדים בשואה: פולין
קטגוריה:מתנגדים לנאצים
קטגוריה:לוחמי ארמייה קריובה
קטגוריה:ילידות 1924
קטגוריה:פולנים שנולדו ב-1924
קטגוריה:פולניות שנפטרו ב-1943
קטגוריה:פולנים שנפטרו ב-1943
אישטוואן ניארש

**אישטוואן ניארש** (בהונגרית: **Nyers István**; 25 במאי 1924 – 9 במרץ 2005) היה כדורגלן הונגרי, ששיחק בעמדת החלוץ והכנף. אף על פי שערך רק שתי הופעות במדי נבחרת הונגריה הוא נחשב לאחד השחקנים ההונגרים הטובים ביותר בשנות הארבעים והחמישים.

## ביוגרפיה

ניארש נולד ב-25 במאי 1924 בפריימינג-מרליבך שבצרפת למשפחה הונגרית שעבדה בתור כורים. אחיו הצעיר ממנו ב-3 שנים, פרנץ ניארש, היה גם כן כדורגלן. כשהיה בן 14 עבר עם משפחתו לבודפשט והחל לשחק במועדון III. קרולטי TUE. הופעת הבכורה הרשמית שלו הגיעה בגיל 17 עם צבדקאי ואסוטאס, שהיה מועדון יוגוסלבי מסובוטיצה ששיחק במערכת ההונגרית לאחר סיפוח המקום על ידי הונגריה במלחמת העולם השנייה. כאשר היוגוסלבים החזירו את סובוטיצה לשליטתם ניארש עבר לגנץ שם שיחק תקופה קצרה לצד לאסלו קובאלה.

לאחר מכן בשנת 1945 עבר לספרטק סובוטיצה איתה ערך משחקי סיור ברחבי סרביה כשהם מנצחים בהם את יריביהם בהפרש שערים גבוה, ולניארש כמות שערים רבה מתוכם. מאוחר יותר באותה שנה חזר להונגריה ושיחק באויפשט עימה זכה באליפות בעונת 1945/46. אחר כך שיחק בויקטוריה ז'יז'קוב מצ'כוסלובקיה ובסטאד פראנסה פריז.

לאחר שנתיים במועדון הצרפתי ניארש עבר לאינטר מילאנו בה היה בשיא הקריירה שלו. הוא התפתח להיות לאחד החלוצים הטובים ביותר שהיו בליגה האיטלקית וכבר בעונתו הראשונה ב-1948/49 כבש 26 שערים וזכה בתואר הכובש המצטיין. בסך הכל ערך במדי הנראזורי 182 הופעות וכבש 133 שערים. בעונות 1952/53 ו-1953/54 זכה עימה באליפות. בשנת 1954 עבר לסרבט ז'נבה ואחר כך לרומא בה שהה שנתיים. בשנת 1957 עבר לספרד לקבוצות הקטאלוניות ברצלונה, טרסה וסבדל בהן לא שיחק כלל. ניארש עשה את סוף הקריירה שלו במועדונים מליגת המשנה באיטליה עד שפרש מכדורגל בשנת 1961.

במדי נבחרת הונגריה ערך שתי הופעות בלבד שבשתיהן כבש. הראשונה הייתה ב-30 בספטמבר 1945 בניצחון 2–7 על רומניה, והשנייה קצת יותר מחצי שנה אחר כך בהפסד 3–2 לאוסטריה.

לאחר הפרישה התגורר מספר שנים במילאנו לפני שהתיישב בסובוטיצה, בה חי עד שנפטר ב-9 במרץ 2005 בגיל 80.

## תארים
;אויפשט
*אליפות הונגריה: 1945/46
;אינטר מילאנו
*אליפות איטליה (2): 1952/53, 1953/54
;ברצלונה
*הגביע הספרדי: 1957
;אישיים
*מלך השערים בליגה האיטלקית: 1948/49  (26 שערים)

## קישורים חיצוניים

קטגוריה:כדורגלני נבחרת הונגריה
קטגוריה:כדורגלנים הונגרים
קטגוריה:כדורגלני אויפשט
קטגוריה:כדורגלני אינטר מילאנו
קטגוריה:כדורגלני סרבט ז'נבה
קטגוריה:כדורגלני רומא
קטגוריה:כדורגלני ברצלונה
קטגוריה:הונגרים שנולדו ב-1924
קטגוריה:הונגרים שנפטרו ב-2005
Ámame

"**Amame**" (בעברית: "**תאהב אותי**") הוא שיר של הזמרת המקסיקנית-אמריקאית סלינה, אשר יצא ב-29 בינואר 1993 כסינגל הרביעי והאחרון מתוך אלבומה השלישי *[[Entre a Mi Mundo]]*, על ידי EMI לטין. השיר לא זכה להצלחה כאשר לא הגיע למעמד כלשהו או דורג במיקומים גבוהים במצעדים אחרים.

## רקע
במהלך הקלטות האלבום סלינה ניהלה מערכת יחסים עם הגיטריסט של לוס דינוס כריס פרס, לאחר שהצטרף ללהקה אחרי הקלטות אלבומה השני. אביה של הזמרת לא אהב את מערכת היחסים ביניהם וביקש מהם להיפרד אך הם המשיכו לנהל מערכת יחסים בסתר עד אפריל אותה שנה. לאחר שאביה של הזמרת גילה עליהם הוא פיטר את פרז מהלהקה אך מאוחר יותר הוא התנצל, החזיר את פרז ללהקה וקיבל את מערכת היחסים בין השניים. בהמשך לכך, נכתב השיר "Amame", שצורף לאלבום.

בניגוד למרבית שיריה סלינה הייתה שותפה לכתיבה של שיר זה ביחד עם אחיה א.ב. קינטנייה וריקי ולה. את השיר הפיק בבו סילבט.

## מיקומי שיא

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי ריקי ולה
קטגוריה:שירי דיסקו אמריקאיים
קטגוריה:סינגלים בהוצאת EMI לטין
No Debes Jugar

"**No Debes Jugar**" (בעברית: "**אתה לא צריך לשחק מסביב**") הוא שיר של הזמרת המקסיקנית-אמריקאית סלינה, אשר יצא כסינגל מתוך אלבום ההופעה החיה הראשון שלה. השיר הולחן ונכתב על ידי ריקי ולה ואחיה א.ב. קינטנייה והופק על ידי קינטנייה ובבו סילבטי.

## הצלחה
השיר זכה להצלחה רבה כאשר הגיע למקום השלישי במצעד השירים הלטיניים של ארצות הברית ובנוסף גם נכנס למצעד השירים המקסיקניים האזוריים של ארצות הברית. מבחינה לירית, השיר מתאר אישה שלא מוערכת על ידי החבר שלה. לבסוף היא עומדת על שלה ומודיעה שהיא סיימה לשחק משחקים ומאיימת לעזוב.

יש כאלה שגם אומרים כי בשיר יש רמיזות על העצמה נשית.

## סוגה מוזיקלית וביקורת
מבחינה מוזיקלית השיר הוא שיר אפ-טמפו מקסיקני המשלב מוזיקת קומביה ורוק ספרדי. השיר קיבל ביקורות חיוביות מבקרי המוזיקה ששיבחו את המקוריות שלו ואת השילוב בין הסוגות המוזיקליות. השיר קיבל מועמדות לפרס שיר השנה בטקס פרסי הטחאנו ובטקס "Lo Nuestro Awards". במשך השנים השיר זכה למספר גרסאות כיסוי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי ריקי ולה
קטגוריה:שירים שהופקו על ידי א.ב. קינטנייה
קטגוריה:סינגלים בהוצאת EMI לטין
חנה גודינגר (דרייפוס)

הרבנית **חנה גודינגר (דרייפוס)** (נולדה בט' בניסן ה'תשל"ט, 6 באפריל 1979) היא מייסדת וראש ישיבת דרישה לנשים בכפר עציון, ומלמדת גמרא בעיון במת"ן - מכון תורני לנשים בירושלים.

## קורות חייה
גדלה בבית אל.

בוגרת בית המדרש במגדל עׂז, המכון התלמודי ב'מת"ן' ותוכנית ההלכה בבית מורשה בירושלים.

בעלת תואר ראשון בפילוסופיה ובפסיכולוגיה מהאוניברסיטה הפתוחה ותואר שני בתלמוד מאוניברסיטת בר-אילן.

לימדה גמרא והלכה בתיכון 'פלך' בירושלים משנת תשס"ז (2007), והייתה שם האישה הראשונה בישראל שמונתה לתפקיד 'רבנית בית הספר' בו שימשה כעשור.

עמדה בראש בית המדרש ב"מדרשת לינדנבאום" משנת תשע"א (2011) במשך כחמש שנים.

בשנת תשע"ח (2017) עמדה בראש תוכנית 'מתיבתא' ב'מת"ן' ירושלים ומלמדת שיעור הגמרא – עיון של התכנית.

בשנת תשע"ט (2018) הקימה בראש צורים את ישיבת דרישה – ישיבה ראשונה בארץ לנשים, כשהיא עומדת בראשותה. כעבור שלוש שנים עברה הישיבה לקיבוץ כפר עציון.

## חיים אישיים
גודינגר-דרייפוס מתגוררת בבת עין, נשואה לדוד ואם לשישה ילדים.
## ראו גם
* לימוד תורה לנשים

## קישורים חיצוניים
* אתר הישיבה לנשים 'דרישה'
* לימוד גפ"ת יומי קול נשי בשיח התלמודי, הדרן

קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:רבניות ישראליות
קטגוריה:בת עין: אישים
קטגוריה:ראשי ישיבה ישראלים
קטגוריה:מתנחלות
קטגוריה:ישראליות שנולדו ב-1979
קטגוריה:ישראלים שנולדו ב-1979
צ'יקה

**ג'יין צ'יקה אורניקה** (באנגלית: **Jane Chika Oranika**; נולדה ב-9 במרץ 1997), הידועה בשם הבמה **צ'יקה** (**Chika**), היא ראפרית, דוגמנית ושחקנית. היא זכתה לתשומת לב לראשונה ברשתות החברתיות, לפני החתמתה בחברת התקליטים וורנר רקורדס בשנת 2019. בשנה שלאחר מכן, נכללה ברשימת ה-Freshmen Class של ה-XXL וקיבלה מועמדות לקטגוריית "תגלית השנה" בטקס פרסי גראמי ה-63.

## ביוגרפיה
צ'יקה נולדה במונטגומרי שבאלבמה. בגלל התעניינותה במוזיקה ובשירה סלאמית, למדה בבית הספר התיכון בוקר טי וושינגטון . היא התקבלה למכללת ברקלי למוזיקה, אך עקב עלויות שער הלימוד, היא נרשמה במקום זאת לאוניברסיטת דרום אלבמה . היא נשרה לאחר השנה הראשונה שלה, על מנת להתמקד בקריירה המוזיקלית שלה.

## קריירה
### מוזיקה
צ'יקה זכתה לראשונה לתשומת לב רחבה בעקבות פוסט באינסטגרם מ-9 בנובמבר 2016, יום לאחר הבחירות לנשיאות ארצות הברית 2016. בסרטון היא מכסה את עצמה בבסיס חיוור ואומרת "אפרו-אמריקאית? מעולם לא הרגשתי את זה, אף פעם לא שמעתי על זה, אף פעם לא טעמתי את זה, אף פעם לא הרחתי את זה". בתחילת 2017, היא יצרה את ה-#EgoChallenge, תוך שימוש בשיר של ביונסה הנושא את שם זה, על מנת לקדם חיוביות ואהבה עצמית לגוף. באותה השנה, הוציאה רמיקס לשיר "Shape of You" של אד שירן, וכן מיני-אלבום שירה בשם *Full Bloom*.

בשנת 2018, צ'יקה הפכה לוויראלית, בזכות פריסטייל ראפ שביצעה על מקצבו של השיר "Jesus Walks" של קניה וסט. הפריסטייל נגע לתמיכתו של וסט בדונלד טראמפ, ומשך את תשומת ליבם של ג'יידה פינקט סמית', שון קומבס ואריקה באדו. בהמשך, פרסמה פריסטייל העוסק בפרשת מותה של ניה וילסון . באוגוסט 2018 היא השתתפה בסינגל "Coulda Told Me" של רייצ'ל קרואו .

באפריל 2019 הוציאה צ'יקה את סינגל הבכורה שלה, "No Squares". בחודש שלאחר מכן, התארחה בתוכנית האירוח ג'ימי קימל לייב, וביצעה אחד משיריה, "Richey v. Alabama". השיר עסק בהצעת החוק להפלה של אלבמה מ-2019. באותו הקיץ, היא חתמה בחברת התקליטים וורנר רקורדס. באותה השנה, צ'יקה הוציאה שני סינגלים נוספים, "High Rises" ו-"Can't Explain It" בהשתתפות צ'ארלי וילסון . באותה השנה, השתתפה גם בשיר "Sabotage" של ג'וג'ו, שהגיע למקום ה-18 במצעד ההורדות הדיגיטליות של שירי R&B של הבילבורד.

בדצמבר 2019 הודיעה צ'יקה כי היא עובדת על מיני-אלבום בשם *Industry Games*. ב-23 במרץ 2020, יצא המיני-אלבום. ב-11 באוגוסט 2020, נכללה צ'יקה ברשימת ה-Freshmen Class של ה-XXL. בנובמבר 2020, קיבלה מועמדות לקטגוריית "תגלית השנה" בטקס פרסי גראמי ה-63.

### סרטים
בשנת 2020, שיחקה צ'יקה בסרט "פרויקט פאוור" של נטפליקס.

### אופנה
במאי 2019 הופיעה צ'יקה בפרסומת של קלווין קליין למותג , וכתבה גם שירה לקמפיין S/S של המותג. באותה השנה, השתתפה בפאנל "Business of Fashion" בשבוע האופנה בפריז והצטלמה לשער דצמבר של Teen Vogue. היא הוכרה על ידי Business of Fasion כאחת מ-500 האנשים המובילים שמעצבים את תעשיית האופנה לשנת 2019.

## חיים אישיים
צ'יקה היא הצעירה מבין שלוש בנות הוריה הניגרים-אמריקאים. היא ממוצא איגבו וגדלה באמונה של פנטקוסטליזם. צ'יקה מזדהה כביסקסואלית ומתייחסת למיניות שלה במוזיקה ובסרטונים שלה.

## דיסקוגרפיה
### מיני-אלבומים
* 2017: *Full Bloom // A Poetry EP*
* 2020: *Industry Games*

## פרסים ומועמדויות

## קישורים חיצוניים

## הערות שוליים

קטגוריה:ראפריות אמריקאיות
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:מוזיקאים להט"בים אמריקאים
קטגוריה:ביסקסואליות אמריקאיות
קטגוריה:אמריקאים ממוצא ניגרי
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
נטע חוטר

**נטע חוטר** (נולדה ב-15 בדצמבר 1979) היא סופרת, עיתונאית ובעלת טור ישראלית.

## ביוגרפיה
נטע חוטר נולדה בקצרין. אביה עבד בחברה להגנת הטבע. לאחר מכן מילא תפקידי ניהול בחברות שונות, והדריך טיולים מחוץ לישראל. אמה עבדה בתחום התיירות, והייתה בעליה של ספריית וידאו.

למדה בבית ספר תיכון נופי גולן בקצרין. לאחר סיום שירותה בצה"ל ביחידת 8200, עברה להתגורר בתל אביב ולמדה באוניברסיטת תל אביב בפקולטה למדעי הרוח וכן קולנוע וטלוויזיה.

בתחילת הקריירה שלה פרסמה סיפורים בבמה חדשה, את דרכה העיתונאית החלה במגזין רייטינג. היא כתבה במעריב ועבור ערוץ HOT בידור.

בשנת 2015 הקימה וערכה את ערוץ התרבות של מאקו, במסגרתו הקימה וערכה את ערוץ התרבות, ערכה את ערוץ הסלבס וגם כתבה תוכן.

נכון ל-2023, היא כותבת במאקו טור שבועי בשם איי ליסט (A list), בו היא סוקרת את אירועי השבוע. במסגרת הטור היא כותבת על תופעות אינטרנטיות שונות ועל טלוויזיה. היא מנסה במסגרת כתיבתה ליצור חיבור בין אידאולוגיות וסוגיות רציניות כמו פמיניזם לבין תרבות הטראש  .

חוטר היא אם לילד ומתגוררת בגבעתיים.

## קריירה ספרותית
בשנת 2017 ראה אור ספרה הראשון "**תזכירי לי מי את**". בשנת 2020 ראה אור ספרה השני "**ברוכה הבאה לחיים שלך**" ובשנת 2024 הספר "**איפה את בקיץ**". ספריה ראו אור בהוצאת תכלת, זכו לשבחי הביקורות והיו בטבלת רבי המכר מספר שבועות. בספריה חוזרת חוטר אל מקומות רגשיים שחוו טראומות ומכאובים מסוגים שונים ומציעה להם טיפול והתחלות חדשות.

## ספריה
* **תזכירי לי מי את**, הוצאת תכלת, 2017
* **ברוכה הבאה לחיים שלך**, הוצאת תכלת, 2020
* **איפה את בקיץ**, הוצאת תכלת, 2024

## קישורים חיצוניים

* 
*הטורים של נטע חוטר באתר מאקו
*פרק מהספר ברוכה הבאה לחיים שלך, אתר עברית
* 
* ראש בראש - להכיר את האנשים מאחורי הספרים - שאלון אישי עם נטע חוטר, אתר עברית
* 
* הטור השבועי של נטע חוטר

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:גבעתיים: אישים
קטגוריה:בלוגריות ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:כתבות תרבות ישראליות
קטגוריה:כתבי תרבות ישראלים
קטגוריה:בוגרי תיכון נופי גולן (קצרין)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סופרות כותבות עברית
קטגוריה:סופרים כותבי עברית
קטגוריה:ישראליות שנולדו ב-1979
קטגוריה:ישראלים שנולדו ב-1979
קן שימורה

**קן שימורה** (ביפנית: **志 村 け ん**; 20 בפברואר 1950 – 29 במרץ 2020) היה קומיקאי ושחקן יפני שהקריירה שלו נמשכה קרוב לחמישה עשורים.

שימורה התפרסם בתחילה כאשר לקח חלק כחבר בקבוצת הקומיקאים "הנוודים" (ザ・ドリフターズ), עמה הוא לקח חלק בתוכנית הטלוויזיה היפנית "" ("השעה 8, כולם מתאספים!") ששודרה במקור בין השנים 1974 עד 1985 ובהמשך גם בתוכנית הטלוויזיה היפנית "Katō-chan Ken-chan Gokigen", ששודרה במקור בין השנים בין השנים 1986 עד 1992. בשנים 1993–1996 הוא הופיע בתוכנית ביחד עם מאסאשי טאשירו.

שימורה נחשב לאחד הקומיקאים הבולטים והנודעים ביותר ביפן, והשתתף בתפקידי אורח בתוכניות קומיות שונות ביפן לאורך השנים.

שימורה נפטר ב-29 במרץ 2020, בגיל 70, כתוצאה מסיבוכים בריאותיים שנבעו מהידבקות במחלת הקורונה.

## קישורים חיצוניים

* 

קטגוריה:שחקני קולנוע וטלוויזיה יפנים
קטגוריה:יפנים שנולדו ב-1950
קטגוריה:יפנים שנפטרו ב-2020
קטגוריה:יפנים שנפטרו במגפת הקורונה
יום סנטה לוסיה

260px|ממוזער|מתבגרים שוודים לבושים בבגדי החג המסורתיים ושרים ביחד את שירי החג במהלך חגיגת יום סנטה לוסיה בשוודיה
[150px|ממוזער|[לחמניית זעפרן|לחמניות זעפרן אותם נהוג לאכול במדינות סקנדינביה במהלך החג]]
**יום סנטה לוסיה** הוא יום חג נוצרי שנחגג מדי שנה ב-13 בדצמבר. החג מוקדש לקדושה המעונה הסיציליאנית הנוצרית לוצ'יה הקדושה מסירקוזה אשר לפי המסורת במהלך המאה ה-4 הביאה אוכל וסייעה לנוצרים שהסתתרו בקטקומבות הרומיות, בעת כשהיא ענדה זר עם נרות על ראשה, על מנת שתוכל לראות את הדרך ויחד עם זאת לשאת כמה שיותר אוכל עימה. יום סנטה לוסיה נחשב כיום בו מתחילה עונת חג המולד.

יום סנטה לוסיה נחגג באופן נרחב במדינות סקנדינביה ובאיטליה, כאשר בכל אזור מודגש היבט אחר בסיפורה של לוצ'יה. בסקנדינביה לא מושם דגש על האספקטים הדתיים של יום סנטה לוסיה, ועל כן החג נחוג במרבית הגנים ובתי הספר, כאשר חלק מילדי הגנים ותלמידי בתי הספר נוהגים להשתתף בתהלוכות במסדרונות של מוסדות הלימוד בהם הם שרים את שירי החג המסורתיים בעודם לבושים בבגדים לבנים, נושאים נרות, וחלק מהבנות/נערות לעיתים יחבשו זר עם נרות על ראשיהן. בהמשך היום רבים מילדי הגנים ותלמידי בתי הספר מקיימים תהלוכות דומות בבתי האבות, ובבתי החולים ביישובים בהם הם גרים. כמו כן, בסקנדינביה נהוג גם לחלק לחמניות זעפרן, המכונות בשוודית "Lussekatt", ביום החג.

יום סנטה לוסיה נחגג באיטליה במיוחד בצפון המדינה באזורים לומברדיה, אמיליה-רומאניה, ונטו, פריולי-ונציה ג'וליה, טרנטינו-אלטו אדיג'ה, ובדרום המדינה בסיציליה.

בעיר ורונה נהוג לחגוג את יום סנטה לוסיה בעריכת יריד בכיכר המרכזית של העיר, בפיאצה ברה. היריד נערך בכל שנה ב-13 בדצמבר. ביריד נמכרים חפצים דתיים, אוכל יין, צעצועים, ממתקים ועוד. הכיכר והדוכנים מוארים באווירה חגיגית.

## גלריה

קובץ:Lucia_procession.jpg|תהלוכה מסורתית ביום סנטה לוסיה בשוודיה, 2007
קובץ:Lucia_in_Vienna_2.jpg|נערות שרות ביום סנטה לוסיה בשוודיה, 2006
קובץ:Right_Livelihood_Award_2009-award_ceremony-31.jpg|תהלוכת סנטה לוסיה בפרלמנט השוודי, 2009
קובץ:Piazza bra e i banchi di Santa Lucia.jpg|יריד סנטה לוסיה בפיאצה ברה, בעיר ורונה באיטליה.

## קישורים חיצוניים

* 

## הערות שוליים

קטגוריה:אירועים בחודש דצמבר
קטגוריה:שוודיה: תרבות
קטגוריה:דנמרק: תרבות
קטגוריה:נורווגיה: תרבות
קטגוריה:פינלנד: תרבות
קטגוריה:איטליה: תרבות
קטגוריה:מועדים נוצריים
לחמניית זעפרן

260px|ממוזער
**לחמניית זעפרן** (באנגלית: **Saffron bun**, בשוודית: **Lussekatt**) היא לחמנייה מתוקה בטעם זעפרן המכילה גם מעט פירות יבשים, כגון דומדמניות או צימוקים. המרכיבים העיקריים של לחמניות הזעפרן הם קמח רגיל, חמאה, שמרים, סוכר, ודומדמניות או צימוקים. גרסאות גדולות יותר של המאכל, אשר נאפות בתבנית כיכר, מכונות "עוגות זעפרן".

במדינות סקנדינביה, בהן לחמניות הזעפרן פופולריות במיוחד מדי שנה ב-13 בדצמבר, במהלך חגיגות יום סנטה לוסיה, מכונות לחמניות הזעפרן "לוסה בולה" (Lussebulle) או "לוסה קט" (Lussekatt) בשוודית, ו"לוסקט" בנורווגית (Lussekatt). במדינות אלה נהוג במיוחד להשתמש בצימוקים במאפה במקום דומדמניות. הלחמניות נאפות בצורות רבות באופן מסורתי כאשר הצורה הנפוצה ביותר וגם הפשוטה ביותר היא צורת האות S הפוכה.

## קישורים חיצוניים

## הערות שוליים

קטגוריה:לחם
קטגוריה:המטבח הסקנדינבי
דוזנברג מודל A

**דוזנברג מודל A** (באנגלית: **Duesenberg Model A**, קרויה גם: **Duesenberg Straight Eight**) היא מכונית סלון בסגנון "Touring"  שהייתה ראשונית לתקופה במפרט המכני ובפאר מתוצרת יצרנית מכוניות המרוץ ומכוניות הפאר **Duesenberg Automobile & Motors Company, Inc**  אשר יוצרה בין השנים 1926–1921 ב-ארצות הברית

## ממאפייני "דוזנברג מודל A"
* "דוזנברג מודל A" הייתה המכונית הראשונה בארצות הברית שהורכב מנוע 8 צילינדרים
* מנוע מתוצרת "דוזנברג" מסוג "Duesenberg Straight-8 engine" 
* מנוע קדמי
* מנוע בנזין
* מנוע קירור מים
* סוג הנעה: הנעה אחורית
* 1 מאייד מתוצרת "Carburatore Schebler"
* מערכת שמן: מכל רטוב, שימון בלחץ מלא
* בלמים: הידראולים 
* גלגל רזרבי
* מחיר היחידה (שלדה ללא עיצוב) עמד על 8,500 דולר. הלקוח יכול להלביש כל צורת מרכב בעלות נוספת של 3,000 דולר (שנת 1921, ארצות הברית), מחיר פורד מודל טי מבית פורד עמד על 300 דולר על הכביש, לאמור במקום "דוזנברג" אחת הלקוח יכול היה לקבל 39 "פורד מודל טי".

## גלריה

קובץ: 1923 Duesenberg Model A Tourer (21747081971).jpg | "דוזנברג מודל A", שנת 1923
קובץ:1922 Duesenberg (6663984659).jpg | "דוזנברג מודל A", שנת 1922
קובץ:Autosammlung Steim - Schramberg 066 Duesenberg (7671676808).jpg | "דוזנברג מודל A"
קובץ:1922 Duesenberg Model A Dual Cowl Phaeton by Fleetwood - Chassis 603 - fvr (12794643624).jpg | "דוזנברג מודל A", שנת 1922
קובץ: 1922 Duesenberg Model A Dual Cowl Phaeton by Fleetwood - Chassis 603 - rvr (12794640674).jpg| "דוזנברג מודל A", שנת 1922
קובץ:1926 Duesenberg Model A (34768832986).jpg | "דוזנברג מודל A", שנת 1926
קובץ: 1922 Duesenberg (6663980589).jpg | "דוזנברג מודל A", שנת 1922
קובץ:1922 Duesenberg (6663983189).jpg | לוגו "דוזנברג מודל A", שנת 1922, ממוקם במרכז החלק העליון של מסגרת הרדיאטור
קובץ:1922 Duesenberg (6664023359).jpg | "דוזנברג מודל A", שנת 1922 - מבט לתא הנהג ולוח מחוונים
קובץ:| "דוזנברג מודל A"


## ראו גם
* דוזנברג מודל J 
* דוזנברג ספיישל / מורמון מטאור

## קישורים חיצוניים

## הערות שוליים

קטגוריה:דגמי מכוניות שהושקו ב-1921
קטגוריה:מכוניות סלון
קטגוריה:מכוניות אמריקאיות
דניאלה סמרי

**דניאלה סמרי** (נולדה ב-15 במאי 1985) היא עיתונאית מגישת טלוויזיה ושדרנית רדיו ישראלית.

## ביוגרפיה
את השירות בצה"ל עשתה בחטיבת דובר צה"ל.

סיימה תואר ראשון בתקשורת בהצטיינות ותואר שני בממשל עם התמחות בתקשורת פוליטית, שניהם במרכז הבינתחומי הרצליה.

## קריירה
בשנים 2007–2008 שימשה בתפקידי עורכת, כתבת שטח, ומגישת מבזקים ועורכת הספורט ONE. בעונת 2008/2009 בליגת העל בכדורגל הייתה דוברת מועדון הכדורגל בני יהודה תל אביב.

בשנים 2009–2011 הייתה שדרנית קווים בערוצי הספורט של צ'רלטון.

בשנים 2010–2013 הגישה את מהדורת חדשות הספורט המרכזית בערוץ הטלוויזיה ONE, והייתה שותפה בבימוי ועריכת כתבות וראיונות שטח.

בשנים 2012–2013 הגישה פינת "סיכום השבוע בספורט", בתוכנית "העולם הבוקר" של רשת מדיה בערוץ 2.

ב-2014 שימשה חברת פאנל בעונה החמישית של התוכנית חדשות הבידור, ובאותה שנה הגישה את שידורי מונדיאל 2014 באולפן ynet.
בשנים 2014–2017 הייתה חברת פאנל בתוכנית "עושים סדר" ששודרה בערוץ 2.

בשנים 2015–2018 הגישה תוכניות וכתבות בתחומי אקטואליה, כלכלה וצרכנות בערוץ 20. במקביל עבדה בערוץ הספורט, שם הגישה את התוכניות "מגרש פתוח", "תוכנית הבוקר", "שבת במגרש" ועוד. שימשה שדרנית קווים במשחקי ליגת העל בכדורגל, והנחתה פאנל במשדרי ליגת האלופות.

ב-2018 עברה סמרי לעבוד בתאגיד השידור הישראלי. היא הגישה תוכנית יומית באולפן המונדיאל של כאן 11, והיא בין השאר, מנחה שם לסירוגין את התוכניות חדשות הלילה וערב ערב בערוץ כאן 11. בנוסף היא מגישה את כל משחקי נבחרת ישראל בכדורגל.

במקביל החלה סמרי להגיש בערוץ קשת 12 את התוכנית השבועית "זמן תוצאות".

## חיים אישיים
נשואה לעורך הדין גל חסון ולהם בנות-תאומות. מתגוררת בתל אביב. 

## קישורים חיצוניים

* כתבות ופרשנויות של דניאלה סמרי, באתר ערוץ הספורט
* דניאלה סמרי, באתר "יצוג1"

## הערות שוליים

קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:חיילות דובר צה"ל
קטגוריה:חיילי דובר צה"ל
קטגוריה:שדרניות ספורט ישראליות
קטגוריה:נשות טלוויזיה ישראליות
קטגוריה:פרשני ספורט ישראלים
קטגוריה:עיתונאי ספורט ישראלים
קטגוריה:סגל ערוץ הספורט
קטגוריה:ישראליות שנולדו ב-1985
קטגוריה:ישראלים שנולדו ב-1985
ברנהרד קלודט

**ברנהרד קלודט** (בגרמנית: **Bernhard Klodt**; 26 באוקטובר 1926 – 23 במאי 1996) היה כדורגלן גרמני, ששיחק בעמדת החלוץ. זכה עם גרמניה המערבית במונדיאל 1954.

## ביוגרפיה
קלודט נולד ב-26 באוקטובר 1926 בגלזנקירכן שבגרמניה. אחיו, האנס קלודט, היה כדורגלן ששיחק בעמדת השוער. במשך קריירת הקבוצות הוא שיחק בעיקר בשאלקה 04 וגם לזמן קצר ב-TSV הורסט-אמשר. הופעת הבכורה הרשמית שלו עם שאלקה 04 הייתה ב-17 בינואר 1943 כשהוא בן 16, בה כבש בניצחון 2–6 על ווסטפליה הרן. למשך כל הקדנציה השנייה שלו במועדון הם שיחקו בליגה המערבית הבכירה בגרמניה. קלודט כבש בליגה זו 129 שערים ב-330 הופעות, ואף זכה בעונת 1957/58 לעלות עם שאלקה 04 לליגה הגרמנית בניסיון לזכות בה לאחר וסיימו במקום הראשון. בגמר הליגה הגרמנית קלודט כבש צמד בניצחון 0–3 על המבורג וגם סיים כמלך שערי הטורניר עם 5 שערים. כשהוא בן 36 ערך את הופעת הפרישה שלו עם פתיחת הבונדסליגה בשנת 1963, והוא זכה לכבוש את שער הניצחון במשחק ב-0–1 נגד בולגריה.

במדי נבחרת גרמניה המערבית קלודט ערך 19 הופעות וכבש 3 שערים. הוא לקח חלק בזכייתה במונדיאל 1954, בו שיחק תחילה על חשבון הלמוט ראן. בשני משחקי שלב הבתים נגד טורקיה היה שותף וכבש גם בראשון מביניהם בניצחון 1–4. מאמן הנבחרת, זפ הרברגר, החליט להכניס במשחק נגד יוגוסלביה ברבע הגמר את ראן על פניו ודבר זה התקבל לא טוב מצד העיתונות. אך משום שראן כבש באותו משחק הוא תפס את מקומו של קלודט עד סיום הטורניר. במונדיאל 1958 גם שיחק והגרמנים סיימו במקום הרביעי. קלודט ערך את הופעתו האחרונה במדיה ב-20 במאי 1959 נגד פולין בהמבורג.

לאחר שפרש מכדורגל הוא אימן בין היתר את קבוצת הנוער של שאלקה 04. לאחר שסבל מהתקף לב ושבץ מוחי בשנת 1990 הצד הימני של גופו היה משותק. קלודט נפטר ב-23 במאי 1996 בגרמיש-פרטנקירכן שבגרמניה בגיל 69.

## תארים
;שאלקה 04
*אליפות גרמניה: 1958
;נבחרת גרמניה המערבית
*גביע העולם: 1954
*מקום רביעי בגביע העולם: 1958
;אישיים
*מלך השערים בליגה הגרמנית: 1958

## קישורים חיצוניים

קטגוריה:כדורגלנים גרמנים
קטגוריה:כדורגלני נבחרת גרמניה
קטגוריה:כדורגלני שאלקה 04
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:גרמנים שנולדו ב-1926
קטגוריה:גרמנים שנפטרו ב-1996
קייטרנדה

**לואיס קווין סלסטין** (באנגלית: **Louis Kevin Celestin**; נולד ב-25 באוגוסט 1992), הידוע בשם הבמה **קייטרנדה** (**Kaytranada**), הוא תקליטן ומפיק מוזיקלי האיטי-קנדי.

## ראשית חייו
קייטרנדה נולד בשם לואיס קווין סלסטין ב-25 באוגוסט 1992 בפורט-או-פרנס, האיטי. זמן קצר לאחר שנולד, עברה משפחתו למונטריאול, שם גדל. קייטרנדה החל לתקלט בגיל 14. בשנה שלאחר מכן, בגיל 15, החל להפיק, לאחר שאחיו הכיר לו את תוכנת FL Studio.

## קריירה
סלסטין החל את הקריירה שלו בשם Kaytradamus בשנת 2010. הוא פרסם שני פרויקטים בשם זה, לפני שהחליף את שמו לקייטרנדה בשנת 2012. קייטרנדה היה בסגל של HW&M רקורדינגס, חברה עצמאית המבוססת בלוס אנג'לס וטורונטו. קייטרנדה הוציא 13 פרויקטים ו-41 רמיקסים. הוא סייר ביותר מ-50 ערים קנדיות, אמריקאיות, אירופאיות ואוסטרליות.

בדצמבר 2014 חתם קייטרנדה על הסכם הקלטות בלעדי עם אקס-אל רקורדינגס. במהלך 2015, פתח קייטרנדה שתי הופעות של סיבוב ההופעות של הזמרת מדונה, Rebel Heart Tour, אחד בקנדה ואחד בארצות הברית.

ב-6 במאי 2016 הוציא קייטרנדה את אלבום הבכורה שלו, *99.9%*. האלבום כולל הופעות אורח של גולד-לינק , אלונה-ג'ורג', סיד ת'ה קיד , אנדרסון פאאק וויק מנסה , בין היתר. באותה השנה, התארח בשירו של קרייג דייוויד, "Got It Good", מתוך אלבום האולפן השישי של דייוויד, *Following My Intuition*. נוסף על כך, זכה בפרס פולאריס למוזיקה לשנת 2016 על אלבומו, *99.9%*. האלבום קיבל ציון של 8.0 מפיצ'פורק.

ב-13 בדצמבר 2019 יצא אלבומו השני, *Bubba*, באמצעות חברת התקליטים RCA רקורדס. האלבום קיבל ציון של 8.1 מפיצ'פורק. בנובמבר 2020, הוכרז כי קייטרנדה קיבל שלוש מועמדויות בטקס פרסי גראמי ה-63, כולל קטגוריית תגלית השנה, תוך שזכה בקטגוריות "הקלטת הדאנס הטובה ביותר" על השיר "10%" עם קאלי אוצ'יס ו"אלבום הדאנס/אלקטרוני הטוב ביותר" על האלבום *Bubba*.

ב-7 ביוני 2024 הוציא את אלבום הסולו השלישי שלו, *Timeless*.

## חיים אישיים
באפריל 2016, בראיון במגזין The Fader , קייטרנדה יצא מהארון כהומוסקסואל.

## דיסקוגרפיה
### אלבומי אולפן
* 2016: *99.9%*
* 2019: *Bubba*
* 2024: *Timeless*

### מיני-אלבומים
* 2013: *Kaytra Todo*
* 2018: *Nothin' Like U / Chances*

### מיקסטייפים
* 2010: *Kaytra da Mouse*
* 2010: *The Weather Report*
* 2010: *Teriphikness*
* 2011: *Merrymaking Music*
* 2011: *Kaytra LaBoom*
* 2012: *Kaytra Nada*
* 2012: *Kaytrap* EP
* 2013: *Instrumental Hip Hop Is Dead*
* 2014: *Whatever*
* 2014: *Spring Mixtape For Bromance*
* 2014: *For Mixmag: The Cover Mix*
* 2016: *0.001%*

## פרסים ומועמדויות

## קישורים חיצוניים

* 

## הערות שוליים

קטגוריה:תקליטנים קנדים
קטגוריה:מפיקים מוזיקליים קנדים
קטגוריה:פעילי אינטרנט קנדים
קטגוריה:מוזיקאים להט"בים
קטגוריה:להט"בים קנדים
קטגוריה:זוכי פרס גראמי למוזיקת דאנס ואלקטרונית
קטגוריה:זוכי פרס ג'ונו
קטגוריה:קנדים שנולדו ב-1992
מצעד האלבומים הלטיניים

שמאל|ממוזער|250x250px|לוגו מגזין הבילבורד
**מצעד האלבומים הלטיניים** (באנגלית: **Top Latin Albums**) הוא מצעד אלבומים שבועי, המפורסם במגזין הבילבורד, אשר נחשב למצעד המוזיקה החשוב ביותר עבור אלבומים באורך מלא בשפה הספרדית בשוק המוזיקה האמריקאי. כמו כל מצעדי האלבומים של הבילבורד, המצעד מבוסס על מכירות. נילסן סאונד-סקאן אוסף את נתוני המכירות של סוחרים המייצגים יותר מ-90 אחוז משוק הקמעונאות בארצות הברית. המדגם כולל מכירות בחנויות מוזיקה, מחלקות מוזיקה של מוצרי אלקטרוניקה וחנויות כלבו, עסקאות ישירות לצרכן ומכירות באינטרנט של אלבומים פיזיים או הורדות דיגיטליות. מוצג גם לוח מצומצם של מכירות שניתן לאמת ממקומות קונצרטים. כדי להופיע במצעד זה, על האלבום להכיל 51% או יותר מוכנו בשפה הספרדית.

האלבום הראשון שהגיע למקום הראשון במצעד הוא Mi Tierra מאת גלוריה אסטפן, ב-10 ביולי 1993. אלבום זה בילה 58 שבועות רצופים בראש המצעד, שיא בו מחזיקה אסטפן עד היום. הזמר המקסיקני מרקו אנטוניו סוליס  מחזיק בשיא מספר האלבומים הגדול ביותר של אמן שהגיעו למקום הראשון במצעד, עם 12 אלבומים סך הכל. להקת לוס טמרריוס  היא הלהקה בעלת מספר האלבומים הרב ביותר במקום הראשון במצעד, עם שמונה סך הכל.

ג'ני ריברה וסלינה הן האמניות עם מספר האלבומים הרב ביותר שהגיעו למקום הראשון, עם 7 כל אחת. האלבום של סלינה, Dreaming of You, הוא האלבום היחיד שהגיע למקום הראשון במהלך שלוש שנים קלנדריות שונות (1995–1997).

## סטטיסטיקות
### אמנים בעלי מספר האלבומים הרב ביותר בצמרת המצעד
* מרקו אנטוניו סוליס (12)
* לואיס מיגל (9)
* אנריקה איגלסיאס (8)
* לוס טמרריוס (8)
* ג'ני ריברה (7)
* סלינה (7)
* מארק אנתוני (7)
* אלחנדרו פרננדז (7)
* לוס טיגרס דיל נורטה (7)
* מנה (7)
* ריקי מרטין (6)
* שאקירה (6)
* דדי יאנקי (6)
* דון עומר (6)
* וישין ויאנדל (5)
* רומאו סנטוס (5)
* באד באני (5)
* טליה (4)

### האלבומים בעלי המספר הרב ביותר של שבועות בצמרת המצעד
להלן 20 האלבומים בעלי מספר השבועות הרב ביותר בצמרת המצעד.

### האלבומים הנמכרים ביותר לפי שנה
על פי איגוד תעשיית ההקלטות האמריקאי, תוארי זהב רגילים מוענקים על מכירת 500,000 עותקים, פלטינה מוענקת על מיליון עותקים, ורב-פלטינה על שני מיליון עותקים, ובעקבותיה במרווחים של מיליון לאחר מכן. בנוסף, לאלבומים המכילים יותר מ-50% של תוכן בשפה הספרדית מוענקת הסמכה לטינית, זהב (דיסקו אורו) על מכירת 30,000 עותקים, פלטינה (דיסקו דה פלטינו) על מכירת 60,000 ורב-פלטינה (מולטי-פלטינו) על מכירת 120,000 ולאחר מכן במרווחים של 60,000. בטבלה הבאה, ההסמכה המוצגת היא ההסמכה הסטנדרטית או הלטינית, בהתאם למי שמביא לערך גבוה יותר.

## ראו גם
* האלבומים הלטיניים הנמכרים ביותר בכל הזמנים בארצות הברית
* מצעד אלבומי הפופ הלטיניים
* מצעד האלבומים המקסיקניים האזוריים

## קישורים חיצוניים
* 

## הערות שוליים

אלבומים לטיניים
קטגוריה:מוזיקה לטינו-אמריקאית